als_Latn dik_Latn sag_Latn
Sonte në RTK, në ora 22:00, është transmetuar emisioni “Komiteti”, një prodhim i Gazetës Express për mediumin publik.
I ftuar sonte ishte Milaim Zeka, gazetari i njohur kosovar.
Gjatë 45 minutave sa gjatë emisioni, Zeka rrëfen për jetën e tij, arrestimin në vitin 81, vizitën tek Enver Hoxha, luftën, Adem Jasharin, Ibrahim Rugovën…
Në bashkëbisedim me gazetarët e Gazetës Express, Berat Buzhalën, Shpend Limonin dhe Leonard Kerqukin, Milaim Zeka ka treguar një sërë historish të padëgjuara deri më tani, për të, por edhe për njerëzit kryesorë të Krahut të Luftës.
Këshilli audio-vizuel i Maqedonisë i ndan licencën kombëtare televizionit 21, për transmetim tokësor në të gjithë territorin e Maqedonisë.
Pas procedurës së aplikimit këshilli audiovizuel i Maqedonisë vlerësoi se Radio Televizioni 21 plotëson të gjitha kushtet e parashtruara për tu pajisur me licencën kombëtare, me transmetim në nivel shtetëror!
Nga muaji prill, çdo pasdite, të dielën mund ta kaloni me Vesa Lumën.
Ajo po i rikthehet televizionit. Por kësaj radhe do të jetë në KTV.
Sipas një paralajmërimi të saj, emisioni do të quhet “E diela me Vesën” dhe mësohet se fillon në muajin që po vjen dhe do të jetë një emision i pasdites.
Emisioni do të jetë 90 minuta dhe i përket tipit të emisioneve familjare, me të ftuar interesant nga të të gjitha moshat.
Vesa dhe ekipi i saj thuhet se i kanë kushtuar rëndësi të veçantë përveç konceptit të emisionit edhe skenografisë, e cila është në fazën përfundimtare të realizimit nga kompanitë MadenGroup dhe Orendi, në amfiteatrin e American School of Kosova.
Ajo sot ka dhënë pamjen e parë të skenës së saj, duke e lënë më shumë enigmatike.
Çdo të hënë, të martë dhe të mërkurë prej orës 23 të mbrëmjes.
Show i natës “Sonte” me Berat Miftarin transmetohet direkt nga Prishtina për t’i dhënë një dimension tjetër orës 23:00.
Mysafirët e përzgjedhur – një listë e Kategorisë A – e emrave të famshëm të përditshmërisë – artistë, analistë, afaristë e altruistë – bëhen bashkë këtu me politikanë, sportistë e profesionistë të spikatur të fushave – për të nxjerrë në pah të arriturat e tyre; vënë në pah sfidat; dhe për të shënuar ngjarjet më meritore në vend.
Nën drejtimin e Berat Miftarit programi i natës “Sonte” u vë vulë temave mbizotëruese të përditshmërisë sonë.
Fitues i çmimeve dhe mirënjohjeve të shumta në gazetari, autori i “Sonte” Berat Miftari është edhe bashkëautor i produktit më të famshëm radiofonik të dekadës së fundit – emisionit “Metropol” – hapësirë e dëshmuar për ambienti mikpritës; dozë të këndshme humori e argëtimi, dhe shije të kultivuar për muzikë.
Berat Miftari dhe programi i natës “Sonte” – i mbartin të gjitha këto attribute tani edhe në sinjal televiziv – (direkt nga studiot televizive të RTK-së.)
Tre herë në javë – të hënë, të martë dhe të mërkurë – prej orës 23:00.
Radio Televizioni i Kosovës dhe Agjencia Japoneze për Bashkëpunim Ndërkombëtar, kanë nënshkruar sot marrëveshje bashkëpunimi.
Ky memorandum parasheh një projekt donacion për Televizionin Publik në vlerë prej 1.3 milionë eurosh, investim ky për avancim në teknologji dhe trajnime.
Ky projekt i Agjencisë Japoneze për Bashkëpunim Ndërkombëtar, synon ta mbështesë Televizionin Publik të Kosovës në teknologji dhe në asistencë njerëzore.
Përfaqësuesi rezident i Xhajkës, zyra për Ballkanin, Abe Toshiya, tha se ky projekt do të fillojë së zbatuari së shpejti.
“Shpresojmë që zbatimi i projektit të fillojë gjatë vitit dhe unë pres që të realizohet diku prej muajit qershor”, tha Abe Toshiya, përfaqësues rezident i Xhajkës Zyra për Ballkanin.
Ndërsa drejtori i përgjithshëm i Radio Televizionit të Kosovës, Mentor Shala, e vlerësoi lart mbështetjen e qeverisë japoneze përmes Xhajkës.
“Ne pa ndihmën e tyre zor që do të ishim këtu ku jemi sot. Vazhdimi i mëtutjeshëm tregon se me të vërtetë stafi ynë ka punuar. Qeveria e Xhajkes dhe ekspertët e kanë parë se kanë të bëjnë me partnerë serioz siç është RTK-ja dhe në të njëjtën kohë edhe njëherë dua t’i falënderoi për këtë ndihmë e cila është esenciale për RTK-në sidomos tash në kohen e ndryshimeve teknologjike, tani kur teknologjitë kanë avansuar aq shumë dhe janë të njohura”, tha Shala.
Delegacioni Japonez premtoi mbështetje edhe me projekte të tjera në të ardhmen, me synimin për avancimin e mëtutjeshëm të Televizionit Publik të Kosovës dhe sjelljen e pajisjeve teknologjike.
Catch up TV është shërbim i cili ju mundëson t’i shikoni programet e preferuara edhe pasi të kenë përfunduar deri në 48 orë pa pasur nevojë t’i incizoni ato.
Si funksionon shërbimi?
Ky shërbim ofrohet në SmartBox përmes mënysë “Catch up TV”, ku janë të listuara të gjitha kanalet që ofrojnë këtë shërbim, e brenda kanalit listohen të gjitha programet e regjistruara. Përmes guidës (EPG), mund të navigoni në të majtë, dhe të luani programin që ka përfunduar.
Shërbimi ofrohet përmes rrjetit IP, prandaj SmartBox duhet të jetë i lidhur në internet.
Në cilat TV kanale funksionon shërbimi?
Fillimisht Catch-up TV funksionon në 10 TV kanale, të cilat do të vlerësohen dhe në të ardhmen të zëvendësohen apo freskohen me kanale të tjera.
Lista e kanaleve që mund t’i ktheheni 48 orë mbrapa:
Televizioni Dukagjini, kanal televiziv lokal nga qyteti i Pejës i cili perveç qe transmetohet në rrjetin tokesor analog, mund te shikohet ne gjithe Kosovën nepërmes rrjeteve kabllore IPKO dhe Kujtesa, poashtu edhe ne mbare boten ne platformat zyrtare, ka filluar me transmetim te programit vetanak ne formatin 16:9. TV Dukagjini eshte duke i bere pergatitjet per kalim ne transmetimin tokesor dixhital, poashtu edhe per transmetim ne formatin HD.
Më poshtë mundeni ta shihni një foto qe kemi bërë për ta pare ndryshimin e transmetimit!
Si faqe mediatike, pas shume pyetjeve te cilat i marrim permes INBOXit te faqes sonë, vendosem qe te ju këshillojme se çfare duhet të keni parasysh gjatë blerjes se TV te ri (LCD,pllazma).
Këtë këshille vendosem te ju japim si pasoje e transmetimeve dixhitale tokesorë, të cilat po ndodhin qe te disa nuk po mund te shikohen kanalet e platformes se TV21 dhe KTV (aty ku tani sinjali eshte disponibel).
Gjate blerjes se TV, keni parasysh qe TV juaj i ri te jete DVB-T2 dhe FULL HD. Ne çoftese TV qe keni vendosur ta bleni i posedon keto te dyja, atehere pa asnje problem do te mund te keni qasje ne kanalet te cilat po transmetohen ne rrjetin tokesor dixhital (aty ku sinjali testues eshte disponibel).
Kanalet e rrjetit tokesor dixhital mund ti shikoni ne çoftese bëni lidhjen e TV tuaj me antene tokësore të thjeshte, te vendosur ne kulm te shtepise/baneses suaj.
Me poshtë po ju japim listen e televizioneve te cilat për momentin janë duke u transmetuar në rrjetin tokësor dixhital ne rrafshin e Kosoves:
Platforma kabllore “Kujtesa” njofton te gjithe abonentet e saj te televizionit dixhital, se ne çoftese ne kanalin TRING MAX ju shfaqen filmat te patitruara, ju lutemi qe ne telekomanden tuaj te shtypni butonin SUBTITLES dhe te zgjidhni gjuhen ALBANIAN, ku edhe me tej do te mund te vazhdoni te ndiqni filmat tuaj te preferuar te titruara ne gjuhen shqipe. Ky ndryshim ka ndodhur per shkak te ndryshimeve qe eshte duke i bere platforma “Tring satelit” ne kanalet e saj zyrtare ekzistuese. Platforma KUJTESA ju deshiron shikim te kendshem!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn